El Govern ha acordat concedir la Creu de Sant Jordi 2020 a 29 personalitats que s'han destacat pels serveis prestats a Catalunya en la defensa de la seva identitat o, més generalment, en el pla cívic i cultural.
Pel seu compromís excepcional amb la divulgació musical, duta a terme durant més de quaranta anys al Conservatori de Música Isaac Albéniz de Girona, on ha format un gran nombre de professionals de la música catalana contemporània.
Intèrpret virtuosa, ha fundat i dirigit diferents agrupacions musicals de prestigi, ha aprofundit de manera rigorosa i sistemàtica en el coneixement de la música catalana i ha dedicat una especial atenció a autors com Jacint Verdaguer, Josep Maria de Sagarra o Joan Maragall, dels quals ha musicat poemes.
Per la solidesa de la seva recerca a la UPC en els àmbits de la robòtica i de la visió per ordinador, que han permès notables progressos en la comunicació persona-ordinador aplicats a la robòtica mèdica i quirúrgica.
La seva tasca ha estat duta a terme amb un gran compromís ètic.
Per la qualitat i per la fabulosa projecció de la seva obra, que l'ha dut a ser considerat un dels artistes plàstics més important del nostre temps.
Format a Mallorca i a Barcelona i emmarcat en el figurativisme, la seva obra incorpora nombrosos referents culturals i antigues tradicions artístiques tant de la Mediterrània com de l'Àfrica.
El seu reconeixement universal l'ha portat a rebre encàrrecs singulars com la cúpula de la Sala dels drets humans a la seu de les Nacions Unides a Ginebra.
Pel seu compromís amb les avantguardes artístiques i per la producció d'una obra que ha estat sempre un pont entre ambdues ribes de l'Atlàntic, a la vegada que un referent en els àmbits de la identitat i la memòria.
Resident a Xile des del 1939, la seva vida constitueix un testimoni del passat històric europeu i iberoamericà del segle XX, viscut amb ulls de dona.
Ha exposat en museus de primer nivell, com ara el Metropolitan Museum of Art de Nova York, o el Museu d'Art Contemporani de Santiago de Xile.
En reconeixement al conjunt de la seva tasca professional, que ha diversificat de forma permanent en diferents camps de coneixement de les ciències biològiques amb el compromís social en qüestions ambientals, especialment en la conservació de la natura i en la gestió d'àrees marines protegides de la Mediterrània.
Destaca per la seva participació en múltiples panells d'experts i consells científics nacionals i internacionals i la pertinença al Conservatori de l'Espai Litoral i de les Ribes Lacustres del Govern de França.
Per la qualitat de la seva obra literària, que ha fet que esdevingui una de les veus més reconegudes a l'Alguer, al conjunt d'Itàlia i als diversos territoris de parla catalana.
Les seves evocacions del passat, la vida, l'amor i la mort han estat un reclam poderós per a diferents cantants i compositors, que han musicat els seus poemes, i l'han fet mereixedor de diferents guardons i distincions a tot el domini lingüístic català.
Pel conjunt de les seves recerques en l'àmbit de la biotecnologia agrària, que han posat el focus en la necessitat d'una millora en la qualitat de vida de les persones.
Catedràtica de la Universitat de Lleida, ha dut a terme una dilatada i fecunda carrera investigadora i docent a Anglaterra i Alemanya abans de tornar a Catalunya, on se li reconeix especialment la recerca en cereals transgènics en el marc d'una agricultura eficient.
És remarcable la seva tasca de divulgació científica per fer arribar el coneixement als ciutadans.
Per la dilatada carrera investigadora i docent marcada pel rigor professional en el camp de la història de l'art medieval català.
Les aportacions que ha fet en el seu àmbit d'estudi són considerades una referència per nombrosos professionals del sector.
És igualment remarcable el seu paper en la redacció de diverses disposicions legislatives adreçades a la salvaguarda i custòdia del patrimoni cultural i artístic català i a la museologia.
Per la seva trajectòria llarga i compromesa com a dona de teatre i per la seva implicació en les arts escèniques a Catalunya.
Actriu i directora de teatre, televisió i cinema és cofundadora del Teatre Lliure, de la companyia Els Comediants, i impulsora de l'associació Projecte Vaca de creadores escèniques.
L'actriu, molt estimada pel públic, sempre s'ha posicionat a favor d'una major presència de les dones en totes les facetes de la nòmina teatral.
Per l'excel·lència de les seves aportacions al coneixement i divulgació de la gramàtica de la llengua catalana.
Catedràtica a la Universitat de València, ha dut a terme recerques de gran vàlua sobre la sintaxi, anàlisi del discurs, lingüística aplicada, terminologia i lexicografia i traducció.
Ha dirigit la Gramàtica essencial de la llengua catalana (GEIEC) i la Gramàtica bàsica i d'ús de la llengua catalana.
Per la seva contribució a la construcció d'una sociologia de la religió a Catalunya, feta amb rigor científic i oberta als corrents internacionals, que ha transmès amb mestratge en la docència i en una nombrosa producció assagística i de traduccions al català d'obres clàssiques de la temàtica.
Per la tasca de recuperació i promoció de la música popular i tradicional catalana i pel seu paper indiscutible en la fundació i consolidació de nombrosos festivals i de diferents grups musicals d'arrel tradicional.
La seva aportació ha estat clau en la creació i consolidació d'esdeveniments musicals com el Festival Tradicionàrius, els Saraus de Primavera, la Mercè Folk o el Mercat de la Música Viva de Vic, i ha impulsat la creació dels grups més destacats del panorama de la música tradicional i popular.
Pel conjunt de les seves contribucions a la macroeconomia, en especial per l'anàlisi de la política monetària en les economies industrialitzades, la identificació i els efectes dels xocs tecnològics i l'estimació de regles de política fiscal als països de la zona euro.
Doctorat al Massachusetts Institute of Technology i catedràtic del Departament d'Economia i Empresa de la Universitat Pompeu Fabra, dirigeix i participa en nombrosos panells d'experts de renom internacional.
Per l'excel·lència en la tasca que realitza des de fa més de 20 anys com a presidenta de la Fundació Assistència i Gestió Integral (AGI), dedicada a l'assistència de les dones que viuen en risc d'exclusió social, especialment a causa del seu origen, l'exposició a la pobresa o la violència de gènere.
Per l'impuls de programes d'inserció social amb perspectiva de gènere i de prevenció de la violència a la infància i a l'adolescència.
Per la llarga trajectòria, àmpliament coneguda, i reconeguda, com a constructor i restaurador d'orgues històrics de Catalunya i les illes Balears, des d'on ha difós les tècniques i les arts de construcció d'orgues per tot el món.
Les més de dues-centes intervencions que ha dut a terme li han proporcionat un prestigi indiscutible i els seus enregistraments sonors, que han estat recollits en una setantena de discs i diversos documentals, són considerats com a peces de referència.
Pel seu treball de preservació i divulgació de la cultura catalana que l'ha convertit en un referent intel·lectual.
Com a fundador de la Societat Cultural Urgel·litana i secretari de la revista Urgellia ha fet importants contribucions al coneixement de l'època antiga del Bisbat d'Urgell amb notables descobertes de documentació inèdita.
Responsable de l'Arxiu Capitular i Diocesà d'Urgell, ha estat un autor prolífic i ha treballat intensament en la recerca i difusió de les arrels culturals i històriques de la diòcesi d'Urgell i de Catalunya.
En reconeixement a la seva infatigable labor, pionera en la lluita pels drets de les dones.
Per la seva trajectòria com a directora de l'Observatori Dona, Empresa i Economia de la Cambra de Comerç de Barcelona i com a presidenta de l'Associació 50a50.
La creació d'empreses de dones i la defensa i desenvolupament de les habilitats femenines l'han fet mereixedora d'importants reconeixements europeus.
Per la promoció de l'excel·lència en el món de l'esport i, molt especialment, en l'olimpisme i en la solidaritat olímpica.
Acumula una dilatada trajectòria a escala internacional que el relaciona directament amb l'èxit dels Jocs Olímpics de Barcelona 1992, amb la celebració dels Jocs Paralímpics o com a facilitador de la participació dels països amb menys recursos en certàmens esportius internacionals.
Ha excel·lit com a ambaixador del respecte, la tolerància, la solidaritat, la pau i la democràcia.
Per la seva aportació al coneixement de la història de l'educació a Catalunya i per la defensa de l'escola catalana.
De formació inicialment autodidacta, ha excel·lit en l'estudi del pensament educatiu i de la trajectòria de les institucions escolars i culturals catalanes, a la vegada que n'actualitzava la disciplina i li conferia una dimensió social arrelada a la cultura popular.
Per la seva tasca de mestre, educador i dinamitzador cultural durant més de 40 anys al barri de la Mina i per la seva aportació a la conservació de la memòria històrica d'aquest barri de Sant Adrià de Besòs.
Lluitador infatigable, als 33 anys va ser director de la primera escola del barri de la Mina, on ha fet classe a tres generacions d'infants, entre els anys 1975 i 1992.
Ha estat el creador de l'Arxiu Històric del Camp de la Bota i la Mina, presidit pel lema "Lluitem per la nostra dignitat", i altres iniciatives que han deixat una notable empremta.
Pel seu compromís permanent amb la llengua i la cultura catalanes expressat mitjançant la docència, la recerca i per haver posat els fonaments de la descentralització de la docència i la recerca universitària a Catalunya.
En tots els camps que ha conreat ha excel·lit com a mestre, la qual cosa li és reconeguda per tota una generació de filòlegs i historiadors de la llengua catalana.
Ha estat un dels impulsors de la Universitat de Girona, de la qual ha estat el primer rector, i promotor de diferents centres d'estudi de referència, com l'Observatori de les Llengües d'Europa i la Mediterrània (ODELLEUM) i de fòrums de debat.
En reconeixement a l'excel·lència professional i per la seva llarga trajectòria com a ballarina i coreògrafa de dansa contemporània.
La seva companyia és una de les més guardonades del nostre país i coneguda arreu del món.
En totes les creacions utilitza elements de la cultura popular, amb la qual ha bastit una iconografia pròpia i ofereix un clar exemple de la relació entre mite i memòria, tant individual com col·lectiva.
En reconeixement a la seva contribució a la renovació i la innovació en el món del disseny i de la moda tèxtil del país.
Ha sabut combinar la recerca de nous llenguatges estètics amb la difusió de valors compromesos socialment com el treball digne i en equip, la producció de proximitat, el foment de la feina artesanal, la sostenibilitat ambiental, l'aprofitament dels recursos, o el lligam indestriable entre la creació d'autor i la cultura del territori.
En reconeixement a la seva aportació com a promotora i difusora de la cultura catalana, dins i fora del país.
Pionera en l'art de la composició sardanística, ha reivindicat la figura de la dona compositora.
És la imatge de la dona treballadora incansable que s'ha obert camí en un món d'homes.
Totes les seves obres, de gran qualitat, són interpretades ininterrompudament.
Ha compost música religiosa, l'himne del Mil·lenari del Monestir de Ripoll, cançons i sardanes i ha assolit un gran èxit i reconeixement tant per part d'entitats sardanistes com de multitud d'ajuntaments d'arreu del país
Per les recerques que ha dut a terme en el camp de la narració europea moderna i contemporània, la teoria literària, la història de les idees, els estudis de cinema i la història cultural i política ibèrica.
Són especialment rellevants les aportacions al coneixement dels fonaments culturals de la violència i de la guerra i de l'espinós tema de les reparacions.
Ha estat catedràtic d'estudis romànics i literatura comparada a la Universitat de Cornell i actualment ho és a Stanford, on és director del programa d'Estudis Ibèrics.
Pel seu compromís amb la lluita antifeixista i per combatre el creixement de l'extrema dreta després de la mort del seu fill, Guillem Agulló Salvador, a mans d'un militant neonazi el 1993.
Amb les seves accions i la seva actitud exemplar han ajudat a visualitzar la memòria de les víctimes dels crims d'odi a l'Estat espanyol.
Per una carrera brillant en un àmbit extraordinàriament competitiu que inclou, entre molts d'altres, tretze títols mundials de trial femení, deu títols europeus de trial femení, sis títols al Trial de les Nacions, nou victòries al Trofeu Femení del Rally Dakar en la categoria de motos, cinc mundials d'enduro femení i una novena plaça absoluta al Rally Dakar 2015; i per haver estat la primera dona classificada en l'edició del 2020.
La projecció internacional del seu palmarès l'ha convertit en una ambaixadora de Catalunya i de la seva tradició esportiva.
Per la seva tasca pionera en l'aplicació de la perspectiva de gènere en la investigació científica i mèdica.
Política i metgessa, ha promogut la recerca de les diferències de gènere en la salut i en els serveis sanitaris.
Des d'aquest organisme ha treballat per proporcionar a les dones l'accés a la informació i als recursos per tal de millorar la seva qualitat de vida.
Ha estat professora a la Universitat de Barcelona, presidenta de la Fundació Catalunya Segle XXI, autora de diversos llibres de divulgació mèdica i diputada al Parlament de Catalunya.